Subject: Vs: "MK-Estonia" ajaleht
From: "Kristi Sarap" <[email-masked]>
To: "Vita Zhukova" <[email-masked]>
Date: Mon, 16 Mar 2026 12:38:40 +0200

Tere, Vita!

Ravimiameti poolt vasta ravimiohutuse osakonna juhataja Maia Uusküla.

Panen vastused küsimus-vastus vormis.

1.	Kui laialt kasutatakse Eestis käsimüügiravimeid allergiasümptomite
leevendamiseks?

„Viimase 10 aasta lõikes näitab kasutamine mõõdukat/kerget kasvutrendi,
keskmiselt +5% aastas. Kvartalite lõikes joonistub selgelt välja II
kvartal (aprill, mai, juuni), kui allergiavastaste ravimite kasutamine pea
kahekordistub. Seega hooajaliste allergiate osakaal on märkimisväärne.“

2.	Kas Ravimiamet näeb probleeme allergiaravimite vale või
liigtarvitamisega?

„Statistika ja kõrvaltoimete teatiste põhjalt me seda ei näe.“

3.	Milliseid vigu teevad inimesed kõige sagedamini allergiaravimite
kasutamisel?

„Võimalik, et kasutatakse allergiatablette ninakinnisuse raviks, samas
oleksid efektiivsemad ninna manustatavad kortikosteroidid – see vajaks
arsti hindamist. Võimalik, et kasutatakse mitut allergiaravimit
üheaegselt, mis võib põhjustada üleannustamist ja suurendab kõrvaltoimete
riski. Need on vaid oletused.“

4.	Kas antihistamiinikumide pikaajaline kasutamine võib kujutada
terviseriski?

„Üldiselt võib olla vajalik kasutada alllergiavastaseid ravimeid ka
pikaajaliselt, kuid soovitav oleks arsti konsultatsioon sellisel juhul.
Allergiaravimitel on ka mitmeid kõrvaltoimeid: 1. põlvkonna
antihistamiinikumidel: uimasus ja unisus, kukkumised (seetõttu ei sobi
hästi eakatele), suukuivus, kõhukinnisus, ka uriinipeetus,
südamerütmihäired (eriti üleannustamisel ja koos teiste südame rütmi
mõjutavate ravimitega); lastel võib aga põhjustada hoopis rahutust.
2.põlvkonna antihistamiinkumid põhjustavad vähem uimasust, kuigi see võib
siiski tekkida; lisaks suukuivus, peavalu, iiveldus.“

5.	Kas inimesed kombineerivad allergiaravimeid mõnikord omal
algatusel ebaõigesti?

Vt vastus 3.

6.	Millal peaks inimene kindlasti pöörduma arsti poole, mitte
piirduma eneseraviga?

„Väga tugevate allergianähtude puhul tuleks kindlasti arstiga
konsulteerida, nt õhupuudus, vilistav hingamine, näo/keele turse,
neelamisraskus, minestus; raseduse ja imetamise korral, samuti kui
kaasnevad teised haigused (eriti maksa- ja neeruhaigus ning
südamerütmihäired), samuti laste puhul. Kui sümptomid püsivad üle 2-4
nädala, tuleks samuti arstiga nõu pidada.“

7.	Milliseid soovitusi annab Ravimiamet allergiaravimite ohutuks
kasutamiseks?

„Ennekõike tasub alati konsulteerida arsti või apteekriga, kes oskab
allergiaravimite osas parimat nõu anda. Samamoodi tasub alati arsti või
apteekri poole pöörduda, kui allergiaravim ei toimi või tekitab
kõrvaltoimeid. Teatud antihistamiinikumid tekitavad uimasust ja unisust,
seega autoroolis olijad peavad neid ravimeid kasutades tähelepanelikud
olema.“

Saatja: Vita Zhukova <[email-masked]>
Saatmisaeg: kolmapäev, 11. märts 2026 12:38
Adressaat: RA Kommunikatsioon <[email-masked]>
Teema: "MK-Estonia" ajaleht

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere!

Kirjutan ajaleheloo allergiatest Eestis. Artiklis soovin käsitleda ka
allergiaravimite kasutamist – kui laialt neid tarvitatakse, kas inimesed
ravivad end sageli ise ning millised riskid võivad sellega kaasneda.

Paljud allergiasümptomitega inimesed pöörduvad esmalt apteeki või ostavad
käsimüügiravimeid omal algatusel. Soovin selgitada, kui ohutu selline
praktika on ja millal oleks vaja arsti sekkumist.

Palun vastake võimalusel järgmistele küsimustele:

1.	Kui laialt kasutatakse Eestis käsimüügiravimeid allergiasümptomite
leevendamiseks?

2.	Kas Ravimiamet näeb probleeme allergiaravimite vale või
liigtarvitamisega?

3.	Milliseid vigu teevad inimesed kõige sagedamini allergiaravimite
kasutamisel?

4.	Kas antihistamiinikumide pikaajaline kasutamine võib kujutada
terviseriski?

5.	Kas inimesed kombineerivad allergiaravimeid mõnikord omal
algatusel ebaõigesti?

6.	Millal peaks inimene kindlasti pöörduma arsti poole, mitte
piirduma eneseraviga?

7.	Milliseid soovitusi annab Ravimiamet allergiaravimite ohutuks
kasutamiseks?

Oleksin väga tänulik ka muu olulise ja kasuliku info eest sellel teemal.

Palun märkida vastuses kommenteerija täisnimi ja ametikoht ning võimalusel
lisada ka foto.

Vastuseid ootan reedeks, 13.03, äärmisel juhul esmaspäevaks, 16.03.
Kui Teile sobib, võime ka telefonitsi vestelda.

Suur tänu ette Teie aja ja abi eest!

Lugupidamisega,

Vita Žukova

"MK-Estonia" ajaleht